**Obchodná verejná súťaž na predaj pozemkov v obci Ľubovec**

**Obec Ľubovec, Ľubovec č. 103, 082 42 Bzenov,**

**vyhlasuje týmto**

**OBCHODNÚ VEREJNÚ SÚŤAŽ**
**podľa § 281 a násl. Obchodného zákonníka**

**Vyhlasovateľ**

Názov: Obec Ľubovec

Adresa: Obecný úrad Ľubovec 103, 082 42 Bzenov

Zastúpený: Mgr. Jozefína Štofanová

Bankové spojenie IBAN č. : SK37 0200 0000 0000 1862 3572

IČO: 00 327 395

Tel. / fax: 051/7796 235, 0907 999 412, 0904 795 235

Kontaktná osoba: Mgr. Jozefína Štofanová

**Predmet súťaže**

1. Predaj nehnuteľností, pozemkov, určených  na individuálnu stavbu rodinného domu.

**Špecifikácia pozemku**

1. Predmetom prevodu sú jednotlivé nehnuteľnosti vo výlučnom vlastníctve vyhlasovateľa o veľkosti jeho podielu 1/1 k celku, a to konkrétne pozemky nachádzajúce sa v katastrálnom území Ľubovec, obec Ľubovec, okres Prešov, evidované toho času na LV č. 324, ako
	1. parcela C KN č. 378/5 - orná pôda o výmere 718 m2,
	2. parcela C KN č. 378/6 - orná pôda o výmere 750 m2,
	3. parcela C KN č. 378/7 - orná pôda o výmere 750 m2,
	4. parcela C KN č. 378/8 - orná pôda o výmere 750 m2,
	5. parcela C KN č. 378/9 - orná pôda o výmere 800 m2,
	6. parcela C KN č. 378/10 - orná pôda o výmere 881 m2,
	7. parcela C KN č. 378/11 - orná pôda o výmere 881 m2,
	8. parcela C KN č. 378/12 - orná pôda o výmere 800 m2,
	9. parcela C KN č. 378/13 - orná pôda o výmere 800 m2,
	10. parcela C KN č. 378/14 - orná pôda o výmere 800 m2,
	11. parcela C KN č. 378/15 - orná pôda o výmere 750 m2,
	12. parcela C KN č. 378/16 - orná pôda o výmere 750 m2
	13. parcela C KN č. 378/17 - orná pôda o výmere 800 m2,
	14. parcela C KN č. 378/18 - orná pôda o výmere 700 m2,
	15. parcela C KN č. 380/2 - orná pôda o výmere 990 m2,
	16. parcela C KN č. 380/3 - orná pôda o výmere 965 m2,
	17. parcela C KN č. 380/4 - orná pôda o výmere 935 m2,
	18. parcela C KN č. 380/5 - orná pôda o výmere 745 m2,
	19. parcela C KN č. 380/6 - orná pôda o výmere 749 m2,
	20. parcela C KN č. 380/7 - orná pôda o výmere 826 m2.
2. Predmet prevodu sa nachádza mimo zastavanej časti obce. Platný územný plán obce Ľubovec dovoľuje individuálnu bytovú výstavbu na všetkých pozemkoch, ktoré sú predmetom prevodu podľa tejto súťaže.
3. Cena pozemkov **určených  na individuálnu stavbu rodinného domu je najmenej 10,- EUR za 1 m2.**

K parcelám číslo:

1. parcela C KN č. 378/5 - orná pôda o výmere 718 m2,
2. parcela C KN č. 378/6 - orná pôda o výmere 750 m2,
3. parcela C KN č. 378/7 - orná pôda o výmere 750 m2,
4. parcela C KN č. 378/8 - orná pôda o výmere 750 m2,
5. parcela C KN č. 378/9 - orná pôda o výmere 800 m2,
6. parcela C KN č. 378/10 - orná pôda o výmere 881 m2,
7. parcela C KN č. 380/2 - orná pôda o výmere 990 m2,
8. parcela C KN č. 380/3 - orná pôda o výmere 965 m2,
9. parcela C KN č. 380/4 - orná pôda o výmere 935 m2,

je už prístupová cesta. V roku 2019 bude zrealizovaná elektrická prípojka a pripojenie na pitnú vodu.  Podľa záujmu a rozpredanosti celej lokality sa bude postupne realizovať aj prístup ku ostatným parcelám.

**Podmienky súťaže**

1. Súťaž sa začína dňa 19.03.2019, zverejnením na úradnej tabuli Obce Ľubovec, na internetovej stránke Obce Ľubovec a v regionálnej tlači.
2. Účastníkom súťaže môže byť len fyzická osoba, ktorá je plne spôsobilá na právne úkony.
3. Účastníkom súťaže môže byť fyzická osoba, ktorá si môže podať návrh na kúpu len jedného pozemku.
4. Účastník súťaže predložením návrhu sa zaväzuje použiť pozemok na výstavbu rodinného domu.
5. Účastník sa zaväzuje s dodávateľom elektrickej energie uzatvoriť budúcu zmluvu o pripojení a následne zmluvu o pripojení na odber elektrickej energie.
6. Účastník súťaže predložením návrhu vyjadruje súhlas s podmienkami a obsahom kúpnej zmluvy, osobitne:
* so splatnosťou kúpnej ceny do 14 dní odo dňa platnosti kúpnej zmluvy a pred podaním návrhu na vklad,
* právo vyhlasovateľa odstúpiť od zmluvy v prípade nezaplatenia kúpnej ceny v posledný deň splatnosti,
* možnosť vyhlasovateľa ako predávajúceho odstúpiť od kúpnej zmluvy ak účastník ako kupujúci nedodrží podmienky podľa kúpnej zmluvy, porušenie bodov 4,5 a 6
* pozemok je určený len na individuálnu stavbu rodinného domu  pre fyzické osoby,
* záväzok účastníka ako kupujúceho pripojiť sa na „elektrickú prípojku,“
1. Návrh do súťaže predkladá účastník v písomnej forme v slovenskom jazyku .Návrh do súťaže predkladá jej účastník v neporušenej zalepenej obálke, kde uvedie :
* meno, adresu a telefónne číslo účastníka
* označenie „obchodná súťaž – neotvárať “
* označenie parcelného čísla pozemku.

 V obálke účastník predloží:

* návrh na uzatvorenie kúpnej zmluvy....
1. Jeden uchádzač môže predložiť návrh na kúpu iba jedného pozemku.
2. Cena za 1 m2 pozemku, ako ponuka, sa stanovuje na najmenej 10,00 EUR.
3. Uchádzač je povinný zložiť na bankový účet vyhlasovateľa súťaže IBAN.: SK37 0200 0000 0000 1862 3572 sumu vo výške 500,- EUR ako zábezpeku, ktorá musí byť pripísaná na účet najneskôr dňa 03.04.2019.

Zložená zábezpeka prepadá v prospech vyhlasovateľa súťaže v prípade, ak úspešný uchádzač neuzavrie kúpnu zmluvu, alebo neuhradí zvyšnú časť kúpnej ceny v lehote určenej vyhlasovateľom súťaže podľa  podmienok kúpnej zmluvy.

Uchádzačom, ktorí nebudú v obchodnej verejnej súťaži úspešní, bude zložená zábezpeka vrátená na účet do 14 dní po vyhodnotení obchodnej verejnej súťaže.

Úspešný uchádzač obchodnej verejnej súťaže doplatí zostávajúcu časť kúpnej ceny nehnuteľností do 7 dní odo dňa platnosti kúpnej zmluvy a pred podaním návrhu na vklad do katastra nehnuteľností.

1. Účastník nemôže označiť údaje svojho návrhu ako dôverné.
2. Vyhlasovateľ neuhrádza účastníkom žiadne náklady spojené s účasťou v súťaži.
3. Obálka musí byť doručená na Obecný úrad Ľubovec, prostredníctvom  podateľne  tak, aby jej prijatie mohlo byť zaevidované najneskôr dňa 03.4.2019 do 15:00 hod.
4. Návrh doručený po stanovenom termíne, resp. návrh, v ktorom nebude splnená niektorá zo stanovených podmienok súťaže, nebude do súťaže zaradený.
5. Verejná obchodná súťaž bude vyhodnotená najneskôr do 7 dní od jej skončenia. Oznámenie o výsledku obchodnej verejnej súťaže bude zaslané všetkým uchádzačom do 7 dní od vyhodnotenia obchodnej verejnej súťaže.
6. Vyhlasovateľ si vyhradzuje bez udania dôvodu:
* právo odmietnuť všetky predložené návrhy
* právo súťaž zrušiť
* právo predĺžiť lehotu na vyhlásenie výsledku súťaže

Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov.

V prípade, že budú predložené viaceré návrhy na kúpu tej istej parcely, vyhlasovateľ vyberie ten, ktorý je výhodnejší.

1. Za úspešného uchádzača bude vyhlásený ten, ktorý splní všetky podmienky súťaže a predloží návrh na kúpu pozemku za najvýhodnejšiu cenu.
2. V prípade, ak bude predložená rovnaká ponuka na ten istý pozemok za tú istú cenu, vyhlasovateľ ich vyzve na predloženie novej ponuky do dvoch dní.
3. Náklady na návrh na vklad do katastra znáša kupujúci.
4. Zápisnica o výsledku verejnej obchodnej súťaže bude zverejnená na webovej stránke obce s uvedením mena, priezviska, parcelného čísla a ponúknutej ceny všetkých uchádzačov.
5. Verejná obchodná súťaž bude vyhodnotená výberovou komisiou v zložení schválenom obecným zastupiteľstvom.

**Doplňujúce informácie:**

Znenie súťažných podmienok, vzor zmluvy, základnú informáciu o predmete je možné získať:

* na internetovej stránke obce [www.lubovec.sk](http://www.lubovec.sk),
* na adrese Obecného úradu v Ľubovec v pracovných dňoch od 8,00 hod. do 14,00 hod., telefonický kontakt 0907999412

Obhliadku je možné dohodnúť na Obecnom úrade v Ľubovci, v pracovných dňoch od 8,00 hod. do 14,00 hod. do 03.04.2019, telefonický kontakt 0907 999 412, 0904 796 235.

Účastníkov obchodnej verejnej súťaže žiadame uviesť pri úhrade zábezpeky bezhotovostným prevodom v banke do správy pre prijímateľa meno účastníka.

V Ľubovci 19.03.2019

 Mgr. Jozefína Štofanová

 starostka obce Ľubovec